### | | | | --- | --- | | | | | --- | | **Teknik- og Miljøudvalget** 5. januar 2017 Sagsnr. 710-2016-14469 Dok.nr. 710-2016-385765 Sagsbehandler DPABS | | 4.                   Elias Lund til renovering af Rønbækskolen - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til en
anlægsbevilling på 1,4 mio. kr. til projekteringsudgifter i forbindelse med
renovering af Rønbækskolen samt eventuel etablering af byggeprogramudvalg med
politisk repræsentation og ledelse.

Der er i budgettet afsat 3 mio. kr. i 2017, 19 mio. kr. i
2018 og 5 mio. kr. i 2020 til projektet.

Renoveringen, der forventes at forløbe over tre år med
planlægning, projektering, udbud og opstart af byggeplads i 2017 og udførelse i
2018 og 2019, er bl.a. planlagt til at omfatte:

· Nødvendig renovering og udskiftning af tag og udhæng,
efterisolering, tagrender, nedløb m.m.

· Etablering af mekanisk ventilation.

Sædvanligvis nedsættes en administrativ styregruppe under
ledelse af en ledelsesrepræsentant, der beskriver projektet. Ved projekter med
et budget på over 10 mio. kr. har Byrådet 25. marts 2014 besluttet, at der i
udgangspunktet nedsættes et byggeprogramudvalg med politisk repræsentation og
ledelse.

**VURDERING**

Teknik og Kultur anbefaler, at der ikke nedsættes
byggeprogramudvalg med politisk repræsentation, idet der i dette projekt er
tale om afgrænsede renoverings- og ventilationsopgaver af primært teknisk
karakter. I stedet foreslås, at der nedsættes en administrativ styregruppe
bestående af:

· En ledelsesrepræsentant og en arbejdsmiljørepræsentant fra
Rønbækskolen

· Afdelingslederen og en projektleder fra [adresse]
(ansvarlig)

· En repræsentant fra Teknisk Service

· En ledelsesrepræsentant fra Børn og Skole

· Ekstern rådgiver.

Ejendomscentret varetager de administrative opgaver, der er
forbundet med den administrative styregruppes virke samt opgaver vedrørende
tilrettelæggelse af arbejdets udførelse, planlægning af genhusning og fastlæggelse
af projektets overordnede tidsplan.

**ØKONOMI**

De samlede anlægsudgifter til udvendig bygningsrenovering
og etablering af mekanisk ventilation, genhusning m.m. er i samarbejde med
Ebbe Kristensen estimeret til 27 mio. kr. Der er i budgettet afsat rådighedsbeløb på 3
mio. kr. i 2017, 19 mio. kr. i 2018 og 5 mio. kr. i 2019.

Der søges en projekteringsbevilling på 1,4 mio. kr. til
afholdelse af udgifter vedrørende ekstern rådgivning til projektering og udbud
samt bygherreomkostninger m.m. finansieret af det afsatte rådighedsbeløb på 3
mio. kr. i 2017 og fordelt på følgende hovedaktiviteter:

|  |  |
| --- | --- |
| Aktivitet: | Udgift: |
| Rådgivning | 1.300.000 kr. |
| Lene Møller, forundersøgelser mm | 100.000 kr. |
| Projekteringsomkostninger i alt | 1.400.000 kr. |

Teknik og Kultur vil, når projektering og udbud er
gennemført, søge en anlægsbevilling til gennemførelse af renoveringen. Denne
sag forventes forelagt Byrådet efteråret 2017.

**INDDRAGELSE**

Rønbækskolen, ekstern rådgiver og Ejendomscentret beskriver
i samarbejde de bygningsmæssige tiltag og tilrettelægger byggeperioden.
Renoveringsprojektet vil blive forelagt repræsentanter fra Rønbækskolens
skolebestyrelse.

**INDSTILLING**

Direktøren for Teknik og Kultur indstiller til Byrådet:

1. At der nedsættes en administrativ
styregruppe som beskrevet

2. At give en anlægsbevilling til
projektering og udbud af bygningsrenovering på Rønbækskolen på 1,4 mio. kr.

3. At anlægsudgiften finansieres af det afsatte
rådighedsbeløb på 3 mio. kr. i 2017.

**BESLUTNING**